Līgatne (upe)
Šis raksts ir par Gaujas pieteku. Par citām jēdziena Līgatne nozīmēm skatīt nozīmju atdalīšanas lapu. Līgatne, saukta arī Ligate vai Līgate, ir Gaujas kreisā pieteka Cēsu novadā. Upi šķērso autoceļš A2 un Rīgas—Valgas dzelzceļš. Sākas Mežoles paugurainē no Mežēku ezeriem Nītaures pagastā. Augštecē lejpus Nītaures—Spāres ceļa tilta tek pa 4 km garo Elles gravu. Sākot no Šķēpeļu dzirnavu ezera upe tek pa 45—60 m dziļu ieleju. Krastos smilšakmens atsegumi. Tiek uzskatīta par straujāko upi Latvijā (vidējais kritums 5,7 m/km). Pateicoties tam, upes ūdenī ir daudz skābekļa un tajā dzīvo foreles un alatas. Lielākās apdzīvotās vietas krastos ir Līgatne, Augšlīgatne un Ķempji.